Source: https://www.riigiteataja.ee/akt/104012014001
Timestamp: 2020-02-27 11:15:37+00:00
Document Index: 5803894

Matched Legal Cases: ['§ 63', '§ 83', '§ 881', '§ 1', '§ 75', '§ 83', '§ 161', '§ 1']

Justiitsministri 15. detsembri 2009. a määruse nr 42 „Kohtutäiturimäärustik“ muutmine – Riigi Teataja
Justiitsministri 15. detsembri 2009. a määruse nr 42 „Kohtutäiturimäärustik“ muutmine
RT I, 04.01.2014, 1
Vastu võetud 02.01.2014 nr 2
Määrus kehtestatakse täitemenetluse seadustiku § 63 lõigete 3 ja 5, § 83 lõike 22 ning § 881 lõike 6 alusel..
§ 1. Justiitsministri 15. detsembri 2009. a määruse nr 42 „Kohtutäiturimäärustik“ muutmine
Justiitsministri 15. detsembri 2009. a määruses nr 42 „Kohtutäiturimäärustik“ tehakse järgmised muudatused:
1) määrustiku preambulit täiendatakse pärast tekstiosa „§ 75 lõike 1,“ tekstiosaga „§ 83 lõike 22,“;
2) määrustikku täiendatakse §-ga 161 järgmises sõnastuses:
„§ 161. Tagatisraha ja ostuhinna tasumine oksjonikeskkonnas
(1)	Enampakkumisel osalemiseks võib tagatisraha ja ostuhinna tasuda oksjonikeskkonnas krediidiasutuse pakutava kohe tasumist võimaldava makseviisi (edaspidi pangalink) kaudu.
(2)	Koda sõlmib pangalingiteenust osutavate krediidiasutustega lepingu tagatisraha ja ostuhinna tasumise võimaldamiseks oksjonikeskkonnas pangalingi kaudu. Tagatisraha ja ostuhind kantakse koja tsentraalkontolt kohtutäituri ametialasele arvelduskontole vastava identifitseerimistunnuse alusel.”;
3) paragrahvi 44 lõige 2 muudetakse:
„(2) Töötlejad on vastavalt oma pädevusele ja nende valduses olevate töövahendite kasutamisel kohustatud järgima isikuandmete kaitse seaduse §-des 24 ja 26 sätestatud nõudeid ning rakendama §-s 25 sätestatud turvameetmeid.”;
4) määrustikku täiendatakse peatükiga 41 järgmises sõnastuses:
Avalik-õiguslike nõuete esitamise ja jaotamise infosüsteem
2) avalik-õiguslike nõuete jaotamine kohtutäiturite vahel Vabariigi Valitsuse 1. aprilli 2010. aasta määrusega nr 42 „Avalik-õiguslike nõuete kohtutäiturite vahel jaotamise kord” (edaspidi nõuete jaotamise kord) sätestatud korra kohaselt;
Andmekoosseisud, säilitustähtajad ja turvameetmed
Järelevalvet infosüsteemi pidamise üle teostavad Andmekaitse Inspektsioon ning Riigi Infosüsteemi Amet oma pädevuse piires.”.
Käesoleva määruse § 1 punkt 2 jõustub 1. juunil 2015. aastal.